Sėjamasis esparcetas
Sėjamasis esparcetas (Onobrychis vicifolia) – pupinių (Fabaceae) šeimos esparceto (Onobrychis) genties augalas. 40–70 cm aukščio žolinis augalas. Lapai neporomis plunksniški. Žiedai sutelkti kekėse. Vainikėlis rožinis. Ankštys su 1, rečiau su 2-3 inkstiškomis sėklomis. Medingas. Maistingas pašarinis augalas, ypač mėgstamas arklių. Auga vidutinio drėgnumo priesmėlio ir priemolio dirvose. Auginamas, sulaukėjęs kartais auga sausose kalvose, šlaituose.